
pályázati felhívás
Martfű Város Önkormányzata pályázatot hirdet felnőtt háziorvosi praxis működtetésére, az alábbiak szerint:
I. Ellátandó feladatok:
Martfű Város Önkormányzata Képviselő-testületének az egészségügyi alapellátások körzeteinek megállapításáról szóló 10/2016. (V.27.) önkormányzati rendelete 1. melléklete szerinti II. számú háziorvosi körzetben a területi ellátási kötelezettséggel járó felnőtt háziorvosi szolgálat személyes közreműködéssel, vállalkozási (egyéni vagy társas) formában történő ellátása és a hozzá tartozó iskola-egészségügyi szolgáltatás.
II. A munkavégzés helye: Zentay Márton Egészségház, 5435 Martfű, Gesztenye sor 8.

III. A praxis betölthető:
A feladat-ellátási szerződés megkötését, valamint az egészségügyi szolgáltatási tevékenység folytatására vonatkozó praxisengedély alapján a NEAK-kal megkötött finanszírozási szerződés hatályba lépését követően azonnal. 
IV. A feladat-ellátási szerződés időtartama, megkötése:
Határozatlan időtartamra, de legalább 5 évre feladat-ellátási szerződés kerül megkötésre a nyertes pályázóval.
V. Finanszírozás:
Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet alapján.

VI. Pályázati feltételek:
1. büntetlen előélet,
2. cselekvőképesség,
3. egészségügyi alkalmasság,
4. Magyar Orvosi Kamarai tagság,
5. a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet szerinti képesítés, továbbá az önálló orvosi tevékenységről szóló 2000. évi II. törvény és a végrehajtásáról szóló 313/2011. (XII.23.) Korm. rendelet, valamint az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) Korm. rendeletben előírt feltételek megléte,
6. a praxis vállalkozási (egyéni vagy társas) formában történő működtetése.
VII. A pályázat részeként benyújtandó iratok, igazolások:
1. részletes szakmai önéletrajz
2. végzettséget igazoló dokumentumok másolata
3. 3 hónapnál nem régebbi hatósági erkölcsi bizonyítvány, amely igazolja a büntetlen előéleten kívül azt, hogy a pályázó nem áll a foglalkozástól eltiltás hatálya alatt
4. Egészségügyi alkalmassági dokumentum a 40/2004. (IV.26.) ESzCsM rendelet szerinti, mely tartalmazza a vizsgálat dátumát és eredményét
5. Magyar Orvosi Kamarai tagság igazolása
6. TB vizsga igazolás vagy nyilatkozat arról, hogy a pályázó a pályázat elnyerését követően a nyilatkozattevő által megadott időtartamon belül leteszi a vizsgát
7. amennyiben a pályázó nem rendelkezik háziorvostan szakvizsgával köteles nyilatkozni, hogy a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet 11. § (4) bekezdése alapján Martfű Város Önkormányzatával kötött feladatellátási szerződés megkötését követően, de legfeljebb a háziorvosi tevékenység megkezdésétől számított 5 éven belül a háziorvosi szakvizsgát megszerzi
8. Háziorvosi szakmai program
9. Infekciókontroll (elkészítését az egészségügyi ellátással összefüggő fertőzések megelőzéséről, e tevékenységek szakmai minimumfeltételeiről és felügyeletéről szóló 20/2009. (VI.18.) EüM rendelet 4. § és a 11. § (1) bekezdése írja elő, elkészítése a melléklet 1. pontja szerinti útmutatás szerint)

10. működési nyilvántartási igazolvány másolata
11. nyilatkozat arról, hogy a pályázó részéről a praxisnak a vállalkozási formában történő működtetéséhez szükséges feltételek fennállnak, ha nem rendelkezik semmilyen vállalkozással, akkor nyilatkozat arról, hogy a pályázat elnyerése esetén a nyilatkozattevő által megadott időtartamon belül létrehozza az egyéni vagy társas vállalkozását.
12. amennyiben a pályázó már rendelkezik társas vagy egyéni vállalkozással aláírási címpéldány, mely lehet másolat

13. nyilatkozat arról, hogy a pályázó az egészségügyi tevékenység végzésének egyes kérdéseiről szóló 2003. évi LXXXIV. törvény 5. § (5) és (6) bekezdéseiben foglaltaknak megfelel

14. nyilatkozat arról, hogy a pályázó az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) Korm. rendelet 20. § (2) bekezdésében foglalt kizáró ok (kuruzslás) nem áll fenn
15. nyilatkozat arról, hogy a pályázó az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) Korm. rendelet 8. § (4) bekezdés j) pontja alapján a működési engedélye véglegessé válását követő 8 napon belül csatlakozik az EESZT rendszerhez és adatszolgáltatási kötelezettségének ezt követően folyamatosan eleget tesz
16. nyilatkozat arról, hogy a pályázó vállalja, hogy összesen heti 40 órában (ebből 20 óra a rendelési idő és 20 óra készenléti idő) ellátja a Martfű II. számú háziorvosi körzetet és a hozzá tartozó iskola-egészségügyi szolgáltatást, (az iskola-egészségügyi szolgáltatás ügyeletben történő részvételére nem kerül sor, azt rendelési időben kell ellátni)
17. nyilatkozat arról, hogy a pályázat elbírálásában részt vevő személyek a pályázati anyagot megismerhetik, abba betekinthetnek
18. nyilatkozat arról, hogy a pályázati anyagban foglalt személyes adatainak a pályázati eljárással összefüggő kezeléséhez a pályázó hozzájárul
19. képviselő-testületi tárgyalás esetén a pályázat nyílt, vagy zárt ülésen történő tárgyalásához történő hozzájárulásról szóló nyilatkozat
VIII. A pályázathoz kapcsolódó egyéb információk:
A praxis 2021. január 1. napjától nyugdíjazás miatt betöltetlen, a körzet lakosságának ellátása jelenleg helyettesítéssel történik. 

A praxisjog 2021. július 1-től térítésmentesen szerezhető meg.

Az ellátandó lakosságszám a pályázat meghirdetésekor: 1864 fő.

A pályázónak az egészségügyi szolgáltatás végzéséhez szükséges tárgyi szakmai minimumfeltételeket az önkormányzat térítésmentesen biztosítja, a pályázónak a háziorvosi rendelőre vonatkozóan a rezsiköltségekhez történő hozzájárulási kötelezettségével.

A nyertes pályázónak háziorvosi ügyeleti ellátásban nem kell részt vennie.

Igény esetén a pályázó részére szolgálati lakást biztosít az önkormányzat a településen.

A pályázat kiírója fenntartja magának a jogot, hogy a pályázatot indokolás nélkül eredménytelennek, illetve érvénytelennek nyilvánítsa.

A pályázattal kapcsolatos további tájékoztatást Dr. Papp Antal polgármester nyújt az 56/450-222, 104-es mellék telefonszámon.
IX. A pályázat benyújtásának határideje: 
2022. június 30.
X. A pályázat benyújtásának helye, módja:
A pályázatokat 1 példányban, zárt borítékban, „Pályázat II. számú háziorvosi körzet” felirattal ellátva 
1. postai úton: a Martfű Város Önkormányzata címére történő megküldésével (5435 Martfű, Szent István tér 1.),

2. személyesen: a Martfűi Polgármesteri Hivatal titkárságán történő leadással (5435 Martfű, Szent István tér 1. I. emelet 102.),
3. Elektronikus úton: a titkarsag@ph.martfu.hu e-mail címre történő megküldésével lehet benyújtani.

XI. A pályázat elbírálásának határideje:
a pályázati határidő leteltét követő testületi ülésen
XII. A pályázati kiírás közzétételének helyei:
· Martfű Város Önkormányzatának honlapja (https://www.martfu.hu/)
· Országos Kórházi Főigazgatóság honlapján (https://alapellatas.okfo.gov.hu/listings/)
Martfű Város Önkormányzat fenntartja a jogot, hogy a pályázatot visszavonja, vagy a pályázati eljárást eredménytelenné nyilvánítsa.

